ПОВИК ЗА УЧЕСНИЦИ

За тренинг курс во Романија, со наслов ““Learning in Action”, организиран од Youth Association  од Transylvania

Детали за патувањето:
· Датум: 27 септември – 4 октомври 2026 (со вклучени денови за пат)
· Локација: Кристуру Секуеск, Романија

Критериуми за учество:
· Возраст на учесниците: 20+ години, 
· Вештини на учесниците: солидно познавање на англиски јазик, основно познавање на работата на Европската Унија и Еразмус+ програмата
· Интерес за темите инклузија, критичкото размислување и активното граѓанство
· Активно учество од страна на учесниците
· Поднесување на пишан извештај за настанот до Порака Нова во рок од максимум 7 дена од враќањето од настанот. 
Правила на однесување во текот на патувањето:
· Учесниците одговорно и достоинствено ја претставуваат Порака Нова пред партнерите и другите учесници. 
· Учесниците се обврзуваат активно да учествуваат на работилниците, и не се дозволени отсуства од истите.
· Недозволено е консумирање на алкохол и опојни супстанци во текот на патувањето. 
· Недозволено е ризично однесување во текот на патувањето. 
· За секое несоодветно и ризично однесување учесникот одговара морално и финансиски пред организаторот на настанот и пред Порака Нова. 
· Учесниците се обврзуваат да се грижат едни за други во текот на патувањето/активностите, а особено таа улога ја презема лидерот на групата.
· Учесникот сам си го организира превозот, Порака Нова може да асистира во наоѓање на соодветни опции за патување.
· Учесниците треба да имаат до знаење дека ова патување не е на никој начин поврзано со туризам, туку е учество во процес на учење и надградба на себеси. 

Трошоци:
· Трошоци за сместување: Сместувањето е покриено во целост од страна на организаторот во периодот од 27 септември – 4 октомври 2026. Сите трошоци за сместување надвор од овие датуми се на сметка на учесниците. 
· Трошоци за храна: Три оброци во текот на денот се покриени во целост од страна на организаторот во периодот од 28 септември – 3 октомври 2026. Сите трошоци за храна надвор од овие датуми се на сметка на учесниците. Доколку учесникот не искористи некој од оброците, организаторот нема обврска да му надомести за тоа. 
· Трошоци за превоз: Организаторот на настанот ќе ги покрие патните трошоци, а учесникот треба да го извести за соодветните (автобуски и авионски) карти пред патувањето. Предвидените патни трошоци се прикажани во табелата подолу. За да ја пресметате сумата користете Erasmus+ distance calculator.
Разликата во патни трошоци над предвидената сума е на сметка на учесникот. 
· Трошоци за здравствено осигурување: Учесникот сам ги покрива трошоците за здравствено и патничко осигурување. 
· Исклучок: Патувањето може да вклучува дополнителни два дена пред и два дена после датумите на самиот настан, под условите наведени погоре. Доколку патувањето се одвива надвор од овие датуми патните трошоци не се признаваат.

Travel distance Green travel Non-Green travel

10-99 km 56 EUR 28 EUR
100 - 499 km 285 EUR 211 EUR
500 - 1999 km 417 EUR 309 EUR
2000 - 2999 km 535 EUR 395 EUR
3000 - 3999 km 785 EUR 580 EUR
4000 - 7999 km 1188 EUR 1188 EUR

8000 km or more 1735 EUR 1735 EUR




